สวัสดีค่ะ คุณ หนูมีการสอดใส่แค่แปปเดียวและแฟนไม่เสร็จ หนูกลัวพลาดเลยซื้อยาคุมฉุกเฉินทาน เมื่อวันที่ 2/8/61 หลังจากเกิดเหตุ ประมาณ 3 ชม. ค่ะ ต่อมาเมื่อวันที่ 9/8/61 หนูมีเลือดออกค่ะ คล้ายประจำเดือน ตอนแรกหนูคิดว่าเป็นผลข้างเคียงของยา แต่มันค่อนข้างอาการเหมือนตอนเป็นประจำเดือนค่ะโดยก่อนหน้านี้หนูมีอาการฮอร์โมนไม่ปกติเพราะน้ำหนักเยอะ คุณเลยรักษาด้วยการให้กินยาฮอร์โมนทุกวันที่ 11-20 ของทุกเดือนเพื่อปรับให้ประจำเดือนมาปกติทุกเดือนค่ะ แล้วเมื่อหนูกินยาจะมีอาการประจำเดือนมา วันที่ 27 ของทุกเดือนค่ะหนูเลยขออนุญาติเรียนสอบถามดังนี้ค่ะ1. เลือดที่ออกมาใช่เลือดประจำเดือนไหมคะ ? แปลว่าหนูไม่ตั้งครรภ์ใช่ไหมคะ ? หรือหากไม่ใช่ประจำเดือน อาการผลข้างเคียงของยาจะมีลักษณะไหลออกมามากน้อยแค่ไหนคะ ?2. แล้วถ้าเกิดใช่ประจำเดือน การที่หนูต้องกินยาฮอร์โมนทุกวันที่ 11-20 หนูยังต้องทานยาอยู่ไหมคะ ?ขอบพระคุณที่ตอบค่ะ
สวัสดีค่ะ หากไม่ได้มีการหลั่งน้ำอสุจิเกิดขึ้นทั้งภายในและภายนอกช่องคลอด โอกาสที่จะตั้งครรภ์ก็ไม่มี ดังนั้น อาจไม่จำเป็นต้องทานยาคุมฉุกเฉินก็ได้หลังจากทานยาคุมฉุกเฉินไปประมาณ 1 สัปดาห์ บางรายอาจมีเลือดออกจากช่องคลอดได้ ซึ่งอาจออกได้นาน 1-4 วัน ดังนั้นการทานยาคุมฉุกเฉินไปในวันที่ 2 ส.ค. และมีเลือดออกจากช่องคลอดในวันที่ 8 ส.ค. เลือดดังกล่าวจึงน่าจะเกิดจากผลข้างเคียงของยาได้คำตอบ1. เลือดที่ออกน่าจะเกิดจากผลข้างเคียงของยาคุมฉุกเฉิน ซึ่งบางรายอาจออกมาก บางรายอาจออกน้อย และสามารถออกได้นาน 1-4 วัน เลือดดังกล่าวไม่น่าใช่ประจำเดือนจริงๆ เพราะประจำเดือนเพิ่งมาไปในวันที่ 27 ที่ผ่านมาการมีเลือดออกหรือไม่มีเลือดออกหลังจากทานยาคุมฉุกเฉินไป 1 สัปดาห์ ไม่ได้เป็นการบ่งชี้ว่าจะมีการตั้งครรภ์เกิดขึ้นหรือไม่ อย่างไรก็ตาม โอกาสในการตั้งครรภ์นั้นไม่น่ามีดังที่กล่าวไป2. เมื่อถึงช่วงวันที่ 11-20 ให้ทานยาปรับฮอร์โมนตามเดิมค่ะ แต่ส่วนใหญ่ยาปรับฮอร์โมนจะให้ใช้ประมาณ 3 เดือน หลังจากนั้นควรหยุดและประเมินอาการอีกครั้งค่ะ